OpenLLM-France/wikimedia huggingface dataset:
# Custòdia compartida

La custòdia compartida és una fórmula d'exercir la custòdia legal dels fills menors d'edat o no-emancipats, en cas de separació o divorci de la mare i el pare, en la que legalment els dos tenen i comparteixen la custòdia. La característica principal és una planificació el més equitativa possible dels temps que els fills passen a càrrec de cada progenitor. Aquesta forma de custòdia s'aplica en països civilitzats i avançats socialment com França, països nòrdics d'Europa, Canada i la majoria dels Estats Units. En països no tan avançats (com Espanya) el sistema atorga la custòdia exclusivament a un dels pares, normalment a la mare, o al pare també en alguns països.
Mitjançant aquesta solució s'evita que els fills perdin el contacte amb una de les parts, i adquireixin el "sentiment de pèrdua", tal com passa amb la custòdia monoparental. Això és així perquè amb el sistema de la custòdia compartida es mantenen relacions periòdiques i freqüents amb el pare i la mare: es recomana que passi un mínim del 30% del temps amb cada un dels pares, tenint com a ideal una repartició 50%-50%.
Cal no confondre la custòdia compartida amb la pàtria potestat, ja que són dos conceptes diferents. La custòdia compartida es refereix exclusivament a la custòdia física del menor, tot i que amb ella es pot portar a la pràctica un exercici de la pàtria potestat en el que es poden implicar pare i mare, al poder tenir accés als fills durant el dia a dia. En alguns països l'atribució de la custòdia compartida va acompanyada d'un pla de corresponsabilitat parental en el que es defineix com s'exercirà la custòdia i la pàtria potestat per part del pare i la mare.

## Moviment per la custòdia compartida

El moviment per la custòdia compartida existeix a l'Estat Espanyol des de principis dels 1990. Actualment està en apogeu des del 10 de desembre de 2005, dia en què es va celebrar a Madrid la primera concentració multitudinària per la custòdia compartida. Des de llavors se celebren periòdicament manifestacions i concentracions arreu de l'estat a les que acudeixen milers de persones.
Aquest col·lectiu està format per:
* Associacions de pares i mares separats.
* El sector igualitari del feminisme: Plataforma Feminista per la Custòdia Compartida, Otras Voces Feministas.
* Personalitats importants com l'ex-degana dels jutjats de Barcelona, Maria Sanahuja.

## Referències

* ↑ Asociación de Padres de Familia Separados. «Comunicat d'adhesió a la concentració del dia 10 de desembre de 2005 a Madrid» (en castellà). Asociación Gallega de Padres y Madres Separados. Arxivat de l'original el 16 de setembre 2011. [Consulta: 16 setembre 2010].
* ↑ vilaweb, Desenes de manifestants reclamen la custòdia compartida
# Eleccions legislatives turques de 1954

Les eleccions legislatives turques de 1954 se celebraren el 15 d'octubre de 1954 per a escollit els 541 diputats de la Gran Assemblea Nacional de Turquia. El Partit Demòcrata va guanyar per una majoria aclaparadora i el seu cap Adnan Menderes fou nomenat primer ministre de Turquia.

## Resultats

Resultats de les eleccions a l'Assemblea de Turquia de 15 d'octubre de 1954.
| Partits | Vots | Vots | Vots | Escons | Escons |
| Partits | No. | % | +− % | No. | +− |
| Partit Demòcrata (Demokrat Partisi) | 5.151.550 | 57,61 | | 502 | |
| Partit Republicà del Poble (Cumhuriyet Halk Partisi) | 3.161.696 | 35,36 | | 31 | |
| Partit Republicà de la Nació (Cumhuriyetçi Millet Partisi) | 434.085 | 4,85 | | 5 | |
| Partit Agrari Turc (Türkiye Köylü Partisi) | 57.011 | 0,64 | | 0 | |
| Independents | 137.318 | 1,54 | | 3 | |
| Vots vàlids | 8.959.004 | 100.00 | | 541 | |
| Vots nuls | | | | | |
| Electorat | 10.262.06 | | | | |
| Participació | 88,63% | | | | |
| Fonts: belgenet.net Arxivat 2009-02-09 a Wayback Machine. ||||||
# Glàndula de Tyson

Les glàndules de Tyson, o glàndules prepucials, es troben en alguns mamífers i s'han observat i descrit principalment en ratolins. La seva funció principal és la producció de feromones. Les glàndules prepucials les va estudiar per primer cop Edward Tyson i les va descriure completament el 1694 William Cowper, qui les va anomenar glàndules de Tyson. A les formacions similars observades en les femelles se les sol anomenar glàndules clitorals.
Les glàndules prepucials o de Tyson en el cos humà, són descrites com glàndules sebàcies modificades situades més freqüentment en el solc balanoprepucial, a parells als costats del fre o a la zona d'unió del prepuci amb el gland: coll del penis, corona del gland i capa interna del prepuci. Les seves cèl·lules són responsables d'alguns components de l'esmegma; poden ser seborreiques i tendeixen a desaparèixer o perdre visibilitat amb l'edat.
Hi ha controvèrsia respecte a l'existència d'homòlegs funcionals d'aquestes glàndules en els humans. Alguns detractors sostenen que l'humà no té un equivalent anatòmic real d'aquestes glàndules i que les formacions observades en la corona, fre i prepuci són en realitat pàpules perlades, sostenint també que no estan involucrades en la formació de esmegma.

## Referències

* ↑ Martin-Alguacil N, Schober J, Kow LM, Pfaff D «Oestrogen receptor expression and neuronal Nitric oxide Synthase in the clitoris and preputial gland structures of mice». BJU Int, 102, 11, 2008, p. 1719-1723. DOI: 10.1111/j.1464-410X.2008.07989.x.

## Vegeu també

* Taques de Fordyce
* Pàpules perlades
* Glàndula uretral

## Bibliografia

* Kruger L «Edward Tyson s 1680 account of the 'porpess' brain and its place in the history of comparative Neurology». J Hist Neurosci, 12, 2003, p. 339 -49.
* Cowper, W (1694, 1724), Myotomia reformata; or, An Anatomical treatise on the muscles of the human body, Londres
* Hyman AB, Brownstein MH «-assn.org/cgi/pmidlookup? view = long & pmid = 5761803 Tyson s "glands." Ectopic sebaceous glands and papillomatosis penis». Arch Dermatol, 99, 1969, p. 31-6.
* Parkash S, Rao R, Venkatesan K, Ramakrishnan S. Sub-preputial wetness: its nature. Ann Natl Med Sci Índia 1982; 18: 109-12
* Surgical Temptation: A chance to cut, a chance to curi?. National Sexuality Resource Center (NSRC) [Consulta: 29 novembre 2009]. Arxivat 30 April 2009$^{[Datemismatch]}$ a Wayback Machine.
* Batistatou A, Panelos J, Zioga A, Charalabopoulos KA «= long & pmid = 17041207 Ectopic modified sebaceous glands in human penis». Int J. Surg. Pathol., 14, 2006, p. 355-6. DOI: 10.1177/1066896906291779.
# Eduardo Ibarra y Rodríguez

Eduardo Ibarra y Rodríguez (Calataiud, 30 de gener de 1866 - Madrid, 22 de maig de 1944) fou un historiador i escriptor aragonès, acadèmic de la Reial Acadèmia de la Història.

## Biografia

El seu pare era catedràtic de teologia dogmàtica en la Universitat de Saragossa. Es va doctorar en dret i en filosofia i lletres i treballà com a catedràtic d'història universal en la Universitat de Saragossa i en la Universitat de Madrid.
Centrat en l'erudició del passat aragonès, planteja el problema d'iniciar l'edició sistemàtica i solvent de les fonts documentals, i dirigirà a Saragossa una col·lecció de documents per a l'estudi de la història d'Aragó en dotze volums, en la qual hi col·laboraren el mateix Ibarra, Salarrullana, Aznar Navarro, Riba, Sangorrín i altres. Col·laborà a Revista de Aragón (1902, 1905), Revue des Pyrénées (1902) i Hispania (1942).
Considerat regeneracionista i regionalista aragonès, el 1914, però, es va traslladar-se a Madrid, on es va interessar en la història del descobriment d'Amèrica i en la història econòmica moderna d'Espanya, publicant diversos estudis sobre el tema. El 1919 va ingressar en la Reial Acadèmia de la Història.

## Obres

* Don Fernando el Católico y el descubrimiento de América (1892)
* Documentos correspondientes al reinado de Ramiro I (1034-1068), t. VI de la Colección de documentos para el estudio de la historia de Aragón, Zaragoza, 1904;
* Cristianos y moros, documentos aragoneses y navarros, Zaragoza, 1904;
* Documentos correspondientes al reinado de Sancho Ramírez (vol. II, 1063-1094), t. IX de la Colección de documentos para el estudio de la historia de Aragón, Zaragoza, 1913.
* La carne al comenzar la Edad Moderna, 1932
* Siete cartas originales de Felipe II a los diputados del reino de Aragón en 1579 sobre administración económica (1930)
* Los precedentes históricos aragoneses de los estatutos regionales (1932).
* Papeles de Zurita conservados en el antiguo Archivo de la Diputación de Aragón, 1933
* Precedentes de la Casa de Contratación de Sevilla, 1941
* Problema cerealístico durante el reinado de Reyes Católicos, 1941
* La reconquista de los estados pirenaicos hasta la muerte de Sancho el Mayor, 1942.

## Referències

* 1 2 «Eduardo Ibarra y Rodríguez». Gran Enciclopedia Aragonesa. Saragossa: DiCom Medios SL, sota llicència Creative Commons.
* ↑ Eduardo Ibarra a l'Enciclopèdia Basca Auñamendi

## Enllaços externs

* Obres d'Eduardo Ibarra Arxivat 2015-10-08 a Wayback Machine. a cervantesvirtual.com
* LA CIRCUNSTANCIA UNIVERSITARIA DEL CATEDRÁTICO EDUARDO IBARRA Y RODRÍGUEZ, d'Ignacio Peiró Martín
# Guillem Deganet

Guillem Deganet (Sabadell, segle xiv) va ser un paraire català. Se'l considera un dels primers paraires sabadellencs, documentat el 1375 al testament del seu pare, Arnau Deganet, que testava a favor seu. Al segle següent trobem Bartomeu Deganet, fill d'un altre Bartomeu Deganet, que el 1436 tenia dos molins fariners i drapers a l'Horta Major, un dels quals era l'antic molí de na Segarra, i era propietari encara de dos filadors fora vila. Els Deganet constitueixen el primer exemple d'una dinastia d'industrials drapers.
Una plaça de Sabadell porta el seu nom des del 1960.

## Referències

* ↑ Carreras, Miquel. Elements d'història de Sabadell. Sabadell: Edicions de la Comissió de Cultura, 1932, p. 151, 178.
* ↑ «Carrer del Paraire Deganet». Nomenclàtor. Ajuntament de Sabadell. [Consulta: 4 juny 2016].
# Pedro Largo Carazo

Pedro Largo Carazo (Barcelona, 11 de juny de 1972) és un exfutbolista català, que jugava de defensa.
Va iniciar la seua carrera en equips de la Regió de Madrid, com el Getafe CF i el CD Leganés. També va militar al CD Badajoz, Reial Múrcia (amb qui debutaria a primera divisió la temporada 03/04), Polideportivo Ejido o Xerez CD, entre d'altres.
El defensa ha estat un dels jugadors clàssics de la Segona Divisió de finals dels 90 i principis del 2000. A la categoria d'argent hi va militar durant 12 temporades en sis equips diferents, tot sumant 316 partits i 3 gols.
# (1010) Marlene

Marlene. Asteroide número 1010 de la sèrie (1923 PF), descobert a Heidelberg el 12 de novembre de 1923 per Karl Reinmuth (1892-1979).
Nomenat així per l'actriu americana d'origen alemany Marlene Dietrich (María Magdalene von Losch Felsing), nascuda a Berlín el 1901 i morta a París el 1992.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1010.
* 1 2 3 4 5 6 «JPL Small-Body Database». [Consulta: 24 gener 2024].

## Vegeu també

* Llista d'asteroides
Viccionari
# Dehas

Dehas és un riu de l'Afganistan, al nord del país. El seu nom deriva de la paraula dah-as (Que fa girar, referida a fer girar deu molins). Neix al massís de Band-i Amir, a les muntanyes Kuh-i Baba, a la província de Bamiyan, i corre en direcció al nord cap a la regió de Balkh; en aquesta zona se l'anomena Nahr Balkh i modernament Balkh-ab. Es creu que antigament corria fins a desaiguar a l'Oxus, però avui dia es perd en maresmes a la regió de Balkh.

## Bibliografia

* W. K. Fraser Tutler, Afghanistan, Londres 1950.
# El Iris del Pueblo

El Iris del Pueblo fou un diari en castellà publicat a Palma, en una primera època del 28 de febrer al 30 de novembre de 1855, i en una segona època del 4 de gener de 1869 al 31 de desembre de 1873. Fou fundat per Joaquim Fiol i Pujol i en foren redactors Joan Villalonga i Gómez i Miquel Quetglas i Bauzà. En la segona època fou vinculat al Partit Demòcrata Possibilista d'Emilio Castelar, del que en fou l'òrgan a les Illes Balears.

## Referències

* ↑ «El Iris del Pueblo | enciclopedia.cat». [Consulta: 9 juny 2023].
# Gran Premi d'Indianapolis 500 del 1958

Resultats del Gran Premi d'Indianapolis 500 disputat al circuit d'Indianapolis el 30 de maig del 1958 i puntuable pel campionat de Fórmula 1 de la temporada 1958.

## Resultats

| Pos | G. sort. | No | Pilot | Equip | Voltes | Temps/ Retirada | Punts |
| 1 | 7 | 1 | Jimmy Bryan | Epperly - Offenhauser | 200 | 3h 44' 13. 80 | 8 |
| 2 | 25 | 99 | George Amick | Epperly - Offenhauser | 200 | + 27.63 s | 6 |
| 3 | 8 | 9 | Johnny Boyd | Kurtis Kraft - Offenhauser | 200 | + 1' 09.67 min. | 4 |
| 4 | 9 | 33 | Tony Bettenhausen | Epperly - Offenhauser | 200 | + 1' 34.81 min. | 4 |
| 5 | 20 | 2 | Jim Rathmann | Epperly - Offenhauser | 200 | + 1' 35.62 min. | 2 |
| 6 | 3 | 16 | Jimmy Reece | Watson - Offenhauser | 200 | + 2' 16.95 min. | |
| 7 | 13 | 26 | Don Freeland | Phillips - Offenhauser | 200 | + 2' 21.06 min. | |
| 8 | 19 | 44 | Jud Larson | Watson - Offenhauser | 200 | + 5' 34.02 min. | |
| 9 | 26 | 61 | Eddie Johnson | Kurtis Kraft - Offenhauser | 200 | + 6' 15.76 min. | |
| 10 | 33 | 54 | Bill Cheesbourg | Kurtis Kraft - Novi | 200 | + 8' 03.59 min. | |
| 11 | 21 | 52 | Al Keller | Kurtis Kraft - Offenhauser | 200 | + 9' 14.20 min. | |
| 12 | 6 | 45 | Johnnie Parsons | Kurtis Kraft - Offenhauser | 200 | + 9' 40.85 min. | |
| 13 | 30 | 19 | Johnnie Tolan | Kuzma - Offenhauser | 200 | + 9' 52.24 min. | |
| 14 | 17 | 65 | Bob Christie | Kurtis Kraft - Offenhauser | 189 | Virolla | |
| 15 | 32 | 59 | Dempsey Wilson | Kuzma - Offenhauser | 151 | Foc | |
| 16 | 12 | 29 | A.J. Foyt | Kuzma - Offenhauser | 148 | Virolla | |
| 17 | 31 | 77 | Mike Magill | Kurtis Kraft - Offenhauser | 136 | Desqualificat | |
| 18 | 14 | 15 | Paul Russo | Kurtis Kraft - Novi | 122 | Accelerador | |
| 19 | 23 | 83 | Shorty Templeman | Kurtis Kraft - Offenhauser | 116 | Frens | |
| 20 | 11 | 8 | Rodger Ward | Lesovsky - Offenhauser | 93 | Magneto | |
| 21 | 15 | 43 | Billy Garrett | Kurtis Kraft - Offenhauser | 80 | Magneto | |
| 22 | 18 | 88 | Eddie Sachs | Kuzma - Offenhauser | 68 | Transmissió | |
| 23 | 22 | 7 | Johnny Thomson | Kurtis Kraft - Offenhauser | 52 | Direcció | |
| 24 | 29 | 89 | Chuck Weyant | Dunn - Offenhauser | 38 | Accident | |
| 25 | 10 | 25 | Jack Turner | Lesovsky - Offenhauser | 21 | Bomba del combustible | |
| 26 | 4 | 14 | Bob Veith | Kurtis Kraft - Offenhauser | 1 | Accident | |
| 27 | 1 | 97 | Dick Rathmann | Watson - Offenhauser | 0 | Accident | |
| 28 | 2 | 5 | Ed Elisian | Watson - Offenhauser | 0 | Accident | |
| 29 | 5 | 4 | Pat O'Connor | Kurtis Kraft - Offenhauser | 0 | Accident Mortal | |
| 30 | 16 | 31 | Paul Goldsmith | Kurtis Kraft - Offenhauser | 0 | Accident | |
| 31 | 24 | 92 | Jerry Unser | Kurtis Kraft - Offenhauser | 0 | Accident | |
| 32 | 27 | 68 | Len Sutton | Kurtis Kraft - Offenhauser | 0 | Accident | |
| 33 | 28 | 57 | Art Bisch | Kuzma - Offenhauser | 0 | Accident | |

## Altres

* Pole: Dick Rathmann 1' 01. 655
* Volta ràpida: Tony Bettenhausen 1' 02. 370 (a la volta 55)

## Referències

* «Web Oficial de la Fórmula 1». [Consulta: 3 - 06 - 2010].
# Eulophias koreanus

Eulophias koreanus és una espècie de peix de la família dels estiquèids i de l'ordre dels perciformes.

## Descripció

* Fa entre 70,7 i 160,7 mm de longitud estàndard.
* Es diferencia d'Eulophias tanneri pel nombre de radis a l'aleta anal (102-103 vs. 75 en E. tanneri) i a l'aleta caudal (9-10 vs. 7).
* És més semblant a Eulophias owashii que a E. tanneri, però se'n diferencia d'aquell pel nombre de vèrtebres (141-143 vs. 133).

## Hàbitat i distribució geogràfica

Viu al sud del mar del Japó a la península de Corea.

## Referències

* 1 2 Kwun, H. J.; Kim, J. K., 2012. A new species of the genus Eulophias (Zoarcoidei: Stichaeidae) from Korea. Zootaxa, 3493: 27-34. «PDF».
* ↑ Catalog of Fishes Arxivat 2013-12-04 a Wayback Machine. (anglès)
# Guillermo María Martínez Casañ

Guillermo María Martínez Casañ (València, 4 de desembre de 1955) és un advocat i polític valencià, diputat al Congrés dels Diputats en la V, VI i VII legislatures

## Biografia

Es llicencià en dret i s'especialitzà en dret marítim i aeronàutic a l'University College de Londres. Va començar la seva carrera professional treballant com a advocat assessor en el Regne Unit i França, abans d'entrar a la política el 1986 convertir-se en un administrador principal al Parlament Europeu. Fou observador actiu durant el referèndum turc a la fi del règim militar, la fi del sandinisme a Nicaragua i la fi de l'apartheid a Sud-àfrica. Va estar a càrrec de la Comissió Temporal per a la reunificació d'Alemanya.
Militant del PP, n'ha estat secretari adjunt de relacions internacionals. Fou diputat del PP per la província de València a les eleccions generals espanyoles de 1993, 1996 i 2000. També ha estat vicepresident primer de l'Assemblea Parlamentària del Consell d'Europa de 2000 a 2004, President de la Delegació espanyola en l'Assemblea de la Unió Europea Occidental. Va ser designat com a ponent per a afers del Caucas i Azerbaidjan diverses vegades. Membre del consell del Moviment Europeu, es va incorporar al gabinet de la ministra Loyola de Palacio.
Fou candidat a les eleccions al Parlament Europeu el 2004. El gener de 2005 es va reincorporar al seu lloc de funcionari al Parlament Europeu. Des de 2005, Martínez-Casañ ha estat el director d'European Ideas Network (EIN) un think tank de centre dreta patrocinat pel Partit Popular Europeu. Des de 2009, juntament amb Walid Phares, és un dels co-secretaris generals del Grup Trans-Atlàntic de Contre Terrorisme Jihadista (TAG) amb oficines a Brussel·les i Washington DC.

## Referències

* ↑ Candidats del PP al Parlament Europeu 2004, El País
* ↑ «The Azerbaijan-Georgia-Turkey Triangle in the European Geopolitical Context». Arxivat de l'original el 2015-06-27. [Consulta: 26 juny 2015].

## Enllaços externs

* Fitxa de Guillermo Martínez al Congrés
* Guillermo Martínez al Consell d'Europa
* Candidatures al Parlament Europeu de 2004
# Pedro Leopoldo

Pedro Leopoldo és un municipi de l'estat brasiler de Minas Gerais. La seva població estimada el 2022 era de 62.580 habitants. Es troba a l'àrea metropolitana de Belo Horizonte, 46 km al nord-oest de la capital de l'estat. La ciutat és el bressol del mèdium Chico Xavier i del futbolista Dirceu Lopes, campió del món el 1970.

## Referències

* ↑ «Pedro Leopoldo - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Pedro Leopoldo - História & Fotos» (en portuguès brasiler). Cidades. IBGE. [Consulta: 3 desembre 2023].
* ↑ Alves, Bianca. «Aos 97 anos, Pedro Leopoldo ganhou uma cervejaria. O que mais ela pode ganhar de presente?» (en portuguès brasiler). Aqui.pl, 28-01-2021. [Consulta: 3 desembre 2023].
# Dehesa de Montejo

Dehesa de Montejo és un municipi de la província de Palència a la comunitat autònoma de Castella i Lleó (Espanya). Inclou les localitats de Colmenares de Ojeda, La Estación i Vado.

## Demografia

Evolució demogràfica :
| 1991 | 1996 | 2001 | 2004 |
| 344 | 264 | 201 | 195 |
# Dia de la República de l'Índia

A l'Índia, el Dia de la República ret homenatge a la data en què va entrar en vigor la Constitució de l'Índia, el 26 de gener de 1950, en substitució de la Llei de govern de l'Índia de 1935, com a document de govern de l'Índia. És una de les tres festes nacionals de l'Índia. La nova Constitució, redactada i aprovada per l'Assemblea Constituent de l'Índia, va entrar en vigor el 26 de gener de 1950 i l'Índia va esdevenir una república.

## Celebracions

Mentre que el Dia de la Independència de l'Índia celebra la seva independència del domini britànic, el Dia de la República celebra l'entrada en vigor de la seva Constitució. La principal celebració del Dia de la República es duu a terme a Rajpath (Nova Delhi) davant el president de l'Índia. També s'organitzen celebracions amb diferents graus de formalitat a les capitals d'estats, on el governador de l'estat desplega la bandera de l'Índia.

## Vegeu també

* Història de l'Índia

## Referències

* ↑ «Introduction to Constitution of India». Ministry of Law and Justice of India, 29-07-2008.
# Eulophias

Eulophias és un gènere de peixos de la família dels estiquèids i de l'ordre dels perciformes.

## Descripció

* Cos molt allargat.
* Nombrosos radis espinosos i alguns radis tous a l'aleta dorsal.
* Aleta anal amb nombrosos radis.
* Absència d'aletes pèlviques.
* Aleta caudal fusionada amb les aletes dorsal i anal.

## Distribució geogràfica

Es troba al Pacífic nord-occidental: la península de Corea, el Japó (com ara, la badia de Suruga) i la badia de Pere el Gran.

## Taxonomia

* Eulophias koreanus (Kwun & Kim, 2012)
* Eulophias owashii (Okada & Suzuki, 1954)
* Eulophias tanneri (Smith, 1902)

## Referències

* ↑ The Taxonomicon (anglès)
* ↑ Smith H. M., 1902. Description of a new species of blenny from Japan. Bull. U. S. Fish Comm. v. 21 (1901). 93-94. «Enllaç». Arxivat de l'original el 2016-03-03. [Consulta: 9 octubre 2012].
* 1 2 Kwun, H. J.; Kim, J. K., 2012. A new species of the genus Eulophias (Zoarcoidei: Stichaeidae) from Korea. Zootaxa, 3493: 27-34. «PDF».
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Sokolovskaya, T. G., A. S. Sokolovskii i E. I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.
* ↑ Okada, Y. & Suzuki, K., 1954. A new blennioid fish from Japan. Report of Faculty of Fisheries Prefectural University of Mie v. 1: 227-228.
* ↑ Catalogue of Life (anglès)
* ↑ ITIS (anglès)

## Enllaços externs

* ION (anglès)
# Petersita-(Y)

La petersita-(Y) és un mineral de la classe dels fosfats, que pertany al grup de la mixita.

## Característiques

La petersita-(Y) és un fosfat de fórmula química (Y,Ce,Nd)Cu₆(PO₄)₃(OH)₆·3H₂O. Va ser aprovada com a espècie vàlida per l'Associació Mineralògica Internacional l'any 1981. Cristal·litza en el sistema hexagonal. La seva duresa a l'escala de Mohs es troba entre 3 i 4.
Segons la classificació de Nickel-Strunz, la petersita-(Y) pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, mil·lisita, wardita, agardita-(Nd), agardita-(Y), agardita-(Ce), agardita-(La), goudeyita, mixita, zalesiïta, plumboagardita, calciopetersita, cheremnykhita, dugganita, kuksita, wallkilldellita-(Mn), wallkilldellita-(Fe) i angastonita.

## Formació i jaciments

És un mineral secundari molt rar que es troba en hornfels de biotita-plagioclasa prop d'un dipòsit diabase que talla sediments del Triàsic. Sol trobar-se associada a altres minerals com: calcopirita, malaquita, crisocol·la, hematites, clorita, òpal o quars. Va ser descoberta a Laurel Hill, a Secaucus, al comtat de Hudson, Nova Jersey (Estats Units).

## Referències

* ↑ «Petersite-(Y)» (en anglès). Mindat. [Consulta: 25 setembre 2016].
* ↑ «Petersite-(Y)» (en anglès). Handbook of Mineralogy. [Consulta: 25 setembre 2016].